Duntes iela 22, K-5, Rīga, LV-1005, tālr. 67501590, fakss 67501591, e-pasts pasts@spkc.gov.lv

Rīgā

|  |  |
| --- | --- |
| Datums skatāms laika zīmogā. Nr. 1-8.2/2025/1579Uz . Nr.  | Profesionālās asociācijasZināšanai: Nacionālajam veselības dienestam |

***Par izmaiņām valsts apmaksātā vakcinācijā pret cilvēka papilomas vīrusa (CPV) infekciju***

Slimību profilakses un kontroles centrs (turpmāk - Centrs) informē, ka atbilstoši 2025. gada 15. jūlija grozījumiem Ministru kabineta noteikumos Nr. 330 “Vakcinācijas noteikumi” 3.4 punktam, ir paplašinātas vakcinācijas iespējas, paredzot valsts apmaksātu vakcināciju šādiem iedzīvotājiem, **kuri iepriekš nav vakcinēti pret CPV infekciju**(**uzskaitītas prioritārā secībā, kādā ir jāveic vakcinācija atbilstoši vakcīnas pieejamībai**):

**1. grupa**: paaugstinātam riskam pakļautie iedzīvotāji:

* sievietes un vīrieši no 18 līdz 45 gadiem ar imūnsupresiju bez HIV infekcijas;
* sievietes un vīrieši no 18 līdz 45 gadiem ar HIV infekciju;
* sievietes no 18 līdz 55 gadiem pēc dzemdes kakla ķirurģiskās ārstēšanas HSIL (vidējas/smagas pakāpes displāziju) un AIS (adenokarcinomas *in situ*);
* sievietes no 18 līdz 45 gadiem ar priekšvēža izmaiņām;

**2. grupa**: sievietes un vīrieši 25 gadu vecumā;

**3. grupa**: sievietes un vīrieši vecumā no 18 līdz 24 gadiem.

Vakcīnas daudzums paplašinātai vakcinācijai pret CPV infekciju ir pieejams atbilstoši finansējumam, un šogad tas ir ekvivalents vidējam viena mēneša vakcīnas pasūtījumam. ***Tāpēc vakcinācijā ir svarīgi ievērot prioritāru secību*** un vakcinēt vispirms paaugstinātam riskam pakļautos iedzīvotājus, tad sievietes un vīriešus 25 gadu vecumā un tikai pēc tam sievietes un vīriešus vecumā no 18 līdz 24 gadiem.

Lūdzam iepazīties ar detalizētāku informāciju par paplašinātu vakcināciju pret CPV infekciju Centra tīmekļa vietnē: <https://www.spkc.gov.lv/lv/cilveka-papilomas-viruss-cpv> - ***Informācija ārstniecības iestādēm par izmaiņām  valsts apmaksātā vakcinācijā pret cilvēka papilomas vīrusa (CPV) infekciju.***

Lūdzam izpaltīt informāciju asociāciju biedriem.

Direktora p.i. Dzintars Mozgis

Linda Krauze 67387670

linda.krauze@spkc.gov.lv